CELEX: 62018CN0049
Language: et
Date: 2018-01-26 00:00:00
Title: Kohtuasi C-49/18: Eelotsusetaotlus, mille on esitanud Tribunal Superior de Justicia de Cataluña (Hispaania) 26. jaanuaril 2018 – Carlos Escribano Vindel versus Ministerio de Justicia

30.4.2018   
            
            
               ET
            
            
               Euroopa Liidu Teataja
            
            
               C 152/6
            
         Eelotsusetaotlus, mille on esitanud Tribunal Superior de Justicia de Cataluña (Hispaania) 26. jaanuaril 2018 – Carlos Escribano Vindel versus Ministerio de Justicia
   (Kohtuasi C-49/18)
   (2018/C 152/08)
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de Cataluña
   
      Põhikohtuasja pooled
   
   
      Kaebaja: Carlos Escribano Vindel
   
      Vastustaja: Ministerio de Justicia
   
      Eelotsuse küsimused
   
   
               1.
            
            
               Kas liidu õiguse diskrimineerimiskeelu üldpõhimõtet tuleb tõlgendada nii, [et] sellega ei ole vastuolus liikmesriigi õigusnorm, milleks on 2011. aasta üldeelarvet käsitleva 22. detsembri 2010. aasta seaduse 39/2010 artikkel 31.1, milles sätestati töötasu vähendamise eri protsendimäärad, mis on koormavamad kohtusüsteemi kollektiivi selle osa jaoks, mis sai kõige väiksemat tasu, kohustades seda osa tegema avalike kulude kandmiseks suuremaid ohverdusi? (diskrimineerimiskeelu põhimõte)
            
         
               2.
            
            
               Kas liidu õiguse üldpõhimõtet tagada õiglase, stabiilse ja kohtusüsteemi kollektiivi ülesannetele vastava töötasu abil kohtusüsteemi sõltumatus tuleb tõlgendada nii, et sellega on vastuolus niisugune liikmesriigi õigusnorm nagu riigi 2011. aasta üldeelarvet käsitleva 22. detsembri 2010. aasta seaduse 39/2010 artikkel 31.1, mis ei arvesta tööülesannete laadi, tööstaaži ja ülesannete olulisust ning tähendab riiklike kulude toetuseks suuremat ohverdust ainult nende jaoks, kes teenivad kollektiivis kõige vähem? (kohtusüsteemi sõltumatuse põhimõte)